32006R2035
L 414/72
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EО) № 2035/2006 НА КОМИСИЯТА
от 21 декември 2006 година
за определяне на сумата на пренесената за друг период помощ и помощта с фиксирана ставка за някои рибни продукти за риболовната 2007 година
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (EО) № 104/2000 на Съвета от 17 декември 1999 г. относно общата организация на пазарите на рибни продукти и продукти от аквакултури (1),
като взе предвид Регламент (ЕО) № 2814/2000 на Комисията от 21 декември 2000 г. за установяване на подробни правила за прилагането на Регламент (ЕО) № 104/2000 на Съвета по отношение предоставянето на пренесена помощ за някои видове рибни продукти (2), и по-специално член 5 от него,
като взе предвид Регламент (ЕО) № 939/2001 на Комисията от 14 май 2001 г. за установяване на подробни правила за прилагането на Регламент (ЕО) № 104/2000 на Съвета по отношение предоставянето на помощ с фиксирана ставка за някои рибни продукти (3), и по-специално член 5 от него,
като има предвид, че:
(1)
Регламент (ЕО) № 104/2000 предвижда, че помощ може да се отпуска за количества от някои пресни продукти, изтеглени от пазара, които са или преработени с цел стабилизирането им и складирани, или консервирани.
(2)
Целта на помощта е да даде подходящо насърчаване на организациите на производители, за да преработват или консервират продукти, изтеглени от пазара, така че да се избегне тяхното унищожаване.
(3)
Нивото на помощта не следва да бъде такова, че да нарушава баланса на пазара за съответните продукти или да нарушава конкуренцията.
(4)
Нивото на помощта не следва да превишава техническите и финансовите разходи, свързани с операциите, съществени за стабилизиране и съхранение, отчетени в Общността за риболовната година, предшестваща съответната година.
(5)
Мерките, предвидени в настоящия регламент, са в съответствие със становището на Управителния комитет по рибните продукти,
ПРИЕ НАСТОЯЩИЯ РЕГЛАМЕНТ:
Член 1
За риболовната 2007 г. сумите на пренесената за друг период помощ, посочена в член 23 от Регламент (ЕО) № 104/2000, и сумите на помощта с фиксирана ставка, посочена в член 24, параграф 4 от същия регламент, са определени в приложението към настоящия регламент.
Член 2
Настоящият регламент влиза в сила в деня след публикуването му в Официален вестник на Европейския съюз.
Той се прилага от 1 януари 2007 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 21 декември 2006 година.